|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  UMH19060011 – Frumvarp til laga um breytingu á lögum um hollustuhætti og mengunarvarnir (viðaukar) |
| **Ráðuneyti /verkefnisstjóri** |  Umhverfis- og auðlindaráðuneyti / Kjartan Ingvarsson |
| **Innleiðing EES-gerðar?** | [ ]  Já[x]  Nei |
| **Dags.** |  9.7.2019 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Með lögum nr. 66/2017 var gerð breyting á lögum nr. 7/1998 um hollustuhætti og mengunarvarnir og nýjum viðaukum bætt við lögin. Í lögum um hollustuhætti og mengunarvarnir eru fimm viðaukar þar sem talin er upp sú starfsemi sem þarf að hafa starfsleyfi frá annað hvort Umhverfisstofnun eða heilbrigðisnefndum sveitarfélaga. Umhverfisstofnun gefur út starfsleyfi fyrir starfsemi á viðaukum I-III og heilbrigðisnefndir á viðaukum IV-V. Í frumvarpi til laga, sem varð að lögum nr. 66/2017, var lagt upp með að Umhverfisstofnun myndi einungis gefa út starfsleyfi samkvæmt lögunum en niðurstaðan varð eins og áður segir að viðaukum laganna var skipt á milli Umhverfisstofnunar og heilbrigðisnefnda. Í lögunum er því að finna misræmi milli viðauka og dæmi eru um að sama starfsemi komi fyrir á tveimur viðaukum sem tilheyra sitt hvort stjórnvaldinu. Þá er tímabært að endurskoða viðauka með hliðsjón af reynslu við framkvæmd laganna.1. **Hvert er úrlausnarefnið?**

Að laga misræmi milli viðauka til þess að auka á skýrleika. Þá er þörf á að meta hvort tiltekna starfsemi vanti í viðauka við lögin sem og hvort einhver starfsemi sem tilgreind er í viðaukunum megi falla á brott.1. **Að hvaða marki duga gildandi lög og reglur ekki til?**

Dæmi er um að sama starfsemi sé á tveimur mismunandi viðaukum við lögum. Samkvæmt lögunum er það annað hvort Umhverfisstofnun eða heilbrigðisnefnd sem gefur út starfsleyfi og hefur eftirlit með starfsemi sem tilgreind er í viðaukunum. Í þeim tilvikum þar sem starfsemi kemur annars vegar fyrir á viðauka sem tilheyrir Umhverfisstofnun og hins vegar á viðauka sem tilheyrir heilbrigðisnefnd er ekki skýrt samkvæmt lögunum hvaða stjórnvald skuli gefa út starfsleyfi og hafa eftirlit með viðkomandi starfsemi. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í stefnu ríkisstjórnarinnar kemur fram að átak verði gert í einföldun regluverk í þágu atvinnulífs og almennings. Jafnframt er lögð áhersla á að stjórnsýsla sé skilvirk og réttlát.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmið með frumvarpinu er að laga misræmi í núgildandi lögum og skýra verkaskiptingu milli stjórnvalda þannig að stjórnsýslu geti verið skilvirk. Jafnframt er markmið með breytingunni að endurskoða viðauka laganna með einföldun þeirra að leiðarljósi og hvort einhver starfsemi megi falla á brott af þeim. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Verði lögunum ekki breytt verður áfram óvissa í ákveðnum tilvikum hvaða stjórnvald er lögbært til þess að gefa út starfsleyfi og sinna eftirliti. 1. **Önnur úrræði en lagasetning sem metin hafa verið**

Þar sem úrlausnarefnið snýr að óskýrleika núgildandi laga hafa önnur úrræði ekki verið metin.1. **Mögulegar leiðir við lagasetningu**

Í lögum um hollustuhætti og mengunarvarnir eru fimm viðaukar þar sem talin er upp sú starfsemi sem þarf að hafa starfsleyfi frá annað hvort Umhverfisstofnun eða heilbrigðisnefndum sveitarfélaga. Umhverfisstofnun gefur út starfsleyfi fyrir starfsemi á viðaukum I-III og heilbrigðisnefndir á viðaukum IV og V. Einkum er um að ræða skörun á milli viðauka III og IV. Það eru einkum tvær mögulegar leiðir til þess að laga misræmi á milli viðauka. Annars vegar að skipta þeirri starfsemi sem talin er upp í viðauka III á milli Umhverfisstofnunar og heilbrigðisnefndar með hliðsjón af öðrum viðaukum laganna. Hins vegar að líta svo á að viðauki III hafi ekki að geyma sjálfstæða upptalningu á starfsemi sem þarf að hafa starfsleyfi heldur sé listi yfir starfsemi þar sem útgefandi starfsleyfis þarf að setja sérstök efnisákvæði í starfsleyfi. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Lagt verður upp með að breyta lögunum með þeim hætti að viðauki III hafi ekki að geyma sjálfstæða upptalningu á starfsemi sem þarf að hafa starfsleyfi heldur sé listi yfir starfsemi þar sem útgefandi starfsleyfis þarf að setja sérstök efnisákvæði í starfsleyfi. Með þeirri útfærslu verður hægt að hafa viðauka III óbreyttan en sá viðauki er efnislega samhljóða viðauka í tilskipun 2010/75/ESB um losun frá iðnaði. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Lagt verður upp með að breyta lögunum með þeim hætti að viðauki III hafi ekki að geyma sjálfstæða upptalningu á starfsemi sem þarf að hafa starfsleyfi heldur sé listi yfir starfsemi þar sem útgefandi starfsleyfis þarf að setja sérstök efnisákvæði í starfsleyfi. Þá verða gerðar breytingar á viðaukum I, II, IV og V með hliðsjón af reynslu við framkvæmd laganna.Að lokum verður lagt til að í nokkrum tilvikum falli starfsleyfisskylda á brott en viðkomandi starfsemi verði áfram undir eftirliti frá heilbrigðisnefndum sveitarfélaga. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei. Efni frumvarpsins kallar ekki á sérstaka skoðun á samræmi við stjórnarskrá og alþjóðlegar skuldbindingar.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Atvinnulífið, almenningur og stjórnvöld. 1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Samráð hefur ekki farið fram.1. **Fyrirhugað samráð**

Auk kynningar á frumvarpinu í samráðsgátt er fyrirhugað er að hafa samráð Umhverfisstofnun, heilbrigðisnefndir, Samband íslenskra sveitarfélaga, Samtök heilbrigðiseftirlitssvæða. og Samtök atvinnulífsins. Þá hefur ráðuneytið skipað starfshóp með fulltrúum frá ráðuneytinu, Umhverfisstofnun og Samtökum heilbrigðiseftirlitssvæða sem hefur það hlutverk að endurskoða viðauka með lögum um hollustuhætti og mengunarvarnir og verður niðurstaða starfshópsins höfð til hliðsjónar við endanlega útfærslu á frumvarpinu. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Frummat á áhrifum hefur farið fram. Ítarlegra mat á áhrifum mun fara fram samhliða vinnu við gerð frumvarpsins. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já, gengið er út frá því að leggja frumvarpið fram á haustþingi 2019 og að áður verði drög að frumvarpi birt almenningi og haghöfum1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Gert er ráð fyrir að gildistaka laganna verði sex mánuðum eftir gildistöku laganna til þess að stjórnvöld hafi ráðrúm til þess að innleiða breytta löggjöf.1. **Hvaða forsendur þurfa að vera fyrir hendi til að lagasetning beri árangur?**

Engar sérstakar.1. **Mælikvarðar á árangur og útkomu**

Ekki er gert ráð fyrir að árangur verði mældur sérstaklega.1. **Hefur verið hugað að því að afla gagna til að meta árangur þegar þar að kemur?**

Varðandi þessa tilteknu breytingu á lögunum er ekki gert ráð fyrir að afla gagna til að meta árangur.  |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**

Sjá lið G.1. **Önnur fylgiskjöl eftir atvikum**
 |